Meclîsê Cinîyan ê HDKyî pê eşkerayîyêke Kolektîfo Femînîst ê Filîstînî selam kerd.
HDKyî vat:''Ma Kolektîfê Femînîstî yê Filîstînî, embazanê xo yê femînîstan ê Filîstînî, têkoşînê înan selam kenê ke seba azadîya Filîstînî xo ver danê. Hayîya ma pê esta ke erdê Filîstînî hetê Îsraîlî ra îşxal bîyo, tede polîtîkayê hêrişî zêdîyayî. Sere de cinî û qijî sivîlî nê hêrişan ra zerar vînenê. Nameyê Cinîyanê HDKyî ser o ma paştî danê Kolektîfê Femînîstî yê Filîstînî. Ma zanenê ke paştdayîşo femînîst ê enternasyonal ma xurt keno, seba dinyayêka azade û têdûşte têkoşînê ma pîl keno. Ma pê biryar ê ke têkoşîno femînîst her ca de do dewam bikero.''
